
Eiropas Savienības kohēzijas politikas programmas 2021.–2027. gadam 2.1.2. specifiskā atbalsta mērķa "Atjaunojamo energoresursu enerģijas veicināšana - biometāns" īstenošanas noteikumi

	1.
	Noteikumu projekts
27. Pievienotās vērtības nodokļa izmaksas šo noteikumu 22. , 23. un 25. punktā minētajām izmaksu pozīcijām ir attiecināmas atbilstoši Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 64. panta 1. punkta "c" apakšpunktā minētajiem nosacījumiem.
	Priekšlikums
Lūdzam papildināt noteikumu projekta 27.punktu ar vārdiem '', ja tas nav atgūstams saskaņā ar attiecīgās valsts tiesību aktiem pievienotās vērtības nodokļa jomā''.

Piedāvātā redakcija
27. Pievienotās vērtības nodokļa izmaksas šo noteikumu 22. , 23. un 25. punktā minētajām izmaksu pozīcijām ir attiecināmas atbilstoši Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 64. panta 1. punkta "c" apakšpunktā minētajiem nosacījumiem, ja tas nav atgūstams saskaņā ar attiecīgās valsts tiesību aktiem pievienotās vērtības nodokļa jomā.
	Edgars Zandbergs (FM)

	2.
	Noteikumu projekts
28. Izmaksas ir attiecināmas no dienas, kad komersants ir iesniedzis sabiedrībā "Altum" atbalsta projekta pieteikumu, vienlaikus nodrošinot šo noteikumu 69. punktā noteiktos nosacījumus. Izmaksu attiecināmības termiņš nepārsniedz 2029. gada 31. decembri, vienlaikus nepārsniedzot Komisijas regulas Nr. 651/2014 darbības termiņu.
	Priekšlikums
Lūdzam papildināt noteikumu projektu ar normu, kas nosaka datumu, līdz kuram var pieņemt lēmumu par atbalsta piešķiršanu, nepārsniedzot Komisijas Regulas Nr. 651/2014 darbības termiņu. Vienlaikus lūdzam precizēt noteikumu projekta 28.punktu, svītrojot vārdus "vienlaikus nepārsniedzot Komisijas regulas Nr. 651/2014 darbības termiņu". 
Piedāvātā redakcija
-
	Ilze Kreicberga (FM)

	3.
	Noteikumu projekts
73. Atbalsts saskaņā ar Eiropas Komisijas regulu Nr.651/2014 nepārsniedz paziņošanas robežvērtības, kas ir atrunātas Eiropas Komisijas regulas Nr. 651/2014 4. pantā.
	Priekšlikums
Lūdzam precizēt noteikumu projekta 73.punktu, iekļaujot atsauci uz Komisijas regulas Nr. 651/2014 4. panta konkrēto apakšpunktu. Vienlaikus lūdzam anotācijā skaidrot, ka Komisijas regulas Nr. 651/2014 4. panta noteiktā robežvērtība jāvērtē uzņēmuma grupas līmenī.
Piedāvātā redakcija
-
	Ilze Kreicberga (FM)

	4.
	Anotācija (ex-ante)
1.1. Pamatojums
	Priekšlikums
Ņemot vērā Komisijas regulas Nr. 651/2014 41. panta 2. punktā noteikto, ka visi ieguldījumu komponenti (ražošana un uzkrāšana) tiek uzskatīti par vienu integrētu projektu, lūdzam anotācijā skaidrot, ka atbalsts, kas tiek piešķirts saskaņā ar Komisijas regulas Nr. 651/2014 41. pantu, nevar tikt piešķirts atsevišķi tikai uzkrāšanas komponentei. Lūdzam atbilstoši precizēt arī noteikumu projektu 23.3. apakšpunktu.
Piedāvātā redakcija
-
	Anželika Mūrniece (FM)

	5.
	Anotācija (ex-ante)
1.1. Pamatojums
	Priekšlikums
Lūdzam anotācijā precizēt teikumu: “Noteikumu projekta ietvaros atbalstu veido kapitāla atlaide cita finansētāja vai sabiedrības "Altum" aizdevuma pamatsummas daļējai dzēšanai.” atbilstoši noteikumu projekta 10. punktā noteiktajam.
Piedāvātā redakcija
-
	Ilze Kreicberga (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai arī izziņas 39.punktā norādīts, ka Finanšu ministrijas iepriekš izteiktais priekšlikums ņemts vērā, no noteikumu projekta izsvītrojot norādi, ka akciju sabiedrības "Attīstības finanšu institūcija Altum" (turpmāk - sabiedrība "Altum") lēmums par atbalsta piešķiršanu nav uzskatāms par lēmumu, kas ir pieņemts publisko tiesību jomā, izsekojamības un noteiktības nolūkā atkārtoti lūdzam anotācijā iekļaut informāciju par sabiedrības "Altum" lēmuma apstrīdēšanas kārtību, tādējādi informējot gala saņēmējus par tālākām sabiedrības "Altum" lēmuma apstrīdēšanas tiesībām.
Piedāvātā redakcija
-
	Gundega Morgana (FM)

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Vēršam uzmanību, ka anotācijas 3.sadaļas 6.punktā norādīto izdevumu sadalījums pa gadiem veido kopsummu 18 246 193 euro, savukārt kopējais 2.1.2. pasākuma finansējums ir plānots 21 446 110 euro apmērā. Lūdzam izvērtēt un veikt precizējumus. Vienlaikus lūdzam sadaļas punkta “Cita informācija” pirmajā teikumā vārdu “piesaistīts” aizstāt ar vārdu “pieprasīs”.
Piedāvātā redakcija
-
	Anželika Osipova (FM)



